Bolardo

En ŝipado bolardo estas malalta, sed fortega fosto el metalo aŭ ligno por ligi ŝipon per ŝnurego (droso, haŭsero). 

Tradicie ili estis simplaj dikegaj lignaj fostoj. Hodiaŭ en havenoj, sur kajoj aŭ pieroj estas gisferaj metalaĵoj en formo de fungo au hoko. 
Bolardoj surŝipaj kutime estas velditaj el metalo kaj aperas duope. 

 Uzado de bolardoj en strat-trafiko 
eta|bolardo en piediranta zono
eta|Aŭtomata bolardo
En strat-trafiko oni uzas bolardojn (bolardecajn palisadojn) sur trotuaroj, biciklaj vojoj aŭ ĉe enirejoj al  piediraj zonoj, por bari al aŭtomobiloj traveturon aŭ parkadon. Foje ili estas faldeblaj, por permesi dumtempan aliron (ekzemple de fajrobrigado). 
Ellaborita tekniko permesas aŭtomatajn barilojn: ili estas ekipitaj per
radiosensilo, kiu pro signalo el (ekzemple) regula buso aŭtomate forfaldiĝas.

Kategorio:Navigado
Kategorio:Strataj mebloj